paragraph_text: Odrastajući u New Jerseyju, Hill se počela baviti pjevanjem u djetinjstvu, potaknuta svojom muzikalnom obitelji. Imala je uspjeha kao dječja glumica od rane dobi, nastupajući u televizijskoj seriji, As the World Turns, i filmu, Sister Act 2: Back in the Habit. U srednjoj školi, reper Pras, predložio joj je da osnuju sastav, kojemu se njegov rođak, Wyclef Jean, ubrzo pridružio. Sastav su nazvali, Fugees, te objavili dva studijska albuma, Blunted on Reality (1994.) i The Score (1996.), za kojeg su dobili nagradu Grammy za najbolji rap album i prodali šest milijuna primjeraka u SAD-u. S drugim albumom, Hill se istaknula uporabom afričko-američkih i karipskih glazbenih utjecaja, repanjem i pjevanjem, te obradom uspješnice, “Killing Me Softly with His Song.” Njena burna ljubavna veza s Jeanom dovela je do raspada grupe 1997. godine, nakon kojeg se fokusirala na solo projekte.